**TILMELDING TIL MARKEDSDAGEN.**

Tulipaner og påskeliljer myldrer op af jorden, og solens stråler begynder at varme, og før vi ser os om, så er det tid til den store markedsdag i Tersløse.

**LØRDAG D. 14. MAJ KL: 10-16.**

Derfor er Markedsdagsudvalget nu klar til at tage imod jeres tilmeldinger til markedsdagen, hvis I ønsker en stadeplads.

Prisen for en stadeplads er:

For medlemmer af byforeningen 25.-

Ikke medlemmer 75.-

En stadeplads kommer til at måle 4\*4 m.

Vi åbner pladsen op kl. 07.00, hvor I må begynde at sætte jeres boder op, og vi forventer at I er færdige med at lukke ned og rydde op kl. 18.00

Der vil ikke være strøm til stadepladserne.

Der er toiletter på pladsen, dog ikke handicaptoilet.

I teltet med café vil der være opsat prøverum, til brug for kunder, der køber tøj.

Stadepladserne bliver i første omgang udbudt til Tersløses borgere efter ”først til mølle” princippet, og skal I være sikre på at få en plads, skal I have tilmeldt jer senest

**SØNDAG D. 20. MARTS.**

Derefter bliver stadepladserne udbudt på nettet til Dianalund og Sorø og her er sidste tilmelding

**SØNDAG D. 1. MAJ.**

**O.B.S.** For jer, der har stadepladser, vil der være mulighed for at bestille morgenbrød i caféen. Der kan vælges imellem grove håndværkere og rundstykker samt kaffe eller te. Når I henter morgenbrødet i caféen, er der mulighed for at få ost/syltetøj.

Priserne er:

! stk. morgenbrød med 1 kop kaffe eller te 20.-

2 stk. morgenbrød med 1 kop kaffe eller te 3o.-

Tilmeldinger til stadepladser samt bestilling af morgenbrød skal ske på kurt.skytte@gmail.com

Når I tilmelder jer, modtager I et nummer, som både angiver jeres stadeplads, og som skal bruges ved afhentning af morgenbrødet i caféen

Morgenbrød kan afhentes mellem 08.00 – 09.30.

Betaling for stadepladser og morgenbrød sker på dagen via mobilepay eller kontant. En medarbejder kommer rundt til jer.

På selve markedsdagen har vi brug for nogle frivillige, der vil være så søde at hjælpe os i caféen.

Vi tænker os, at I er 3 i caféen ad gangen, og at en vagt varer 2 timer.

Derudover har vi brug for hjælp til at få bagt kager til caféen.

Vil du gerne hjælp os, så tilmeld dig på lil@kildemosegaard.dk.

Vi håber at se rigtig mange af jer til en fantastisk dag i byen.

De bedste forårshilsner fra Markedsdagsudvalget.